Vom Tekang Kbuten 


tehe kedlimun Dwata yó kem 
kentihen 


1Bé vom hol tekang 

kbuten, dlimun Dwata 
longit ne tonok. 2Yóm tonok, la 
kóen mtukul kmoen, ne laen se 
dü bang tonem tahen lemwót bé 
yóm tey él nelem lemimun du, 
lel yóm tey kifu mget be 
klamangen. Lemwót yóm Tulus 
Dwata tendo heklowong gu 
tahen. 3Ne yó udél Dwata, 
monen, *Dlimunu layag." Tahu 


se, tódó sen-gengen se lemayag. 
4Ne tey hyu kton Dwata du yóm 
layag yó. Ominen yó semtólóng 
vom layag bé vom kifu. 5Yó 
boluyen du vom layag, “Kdaw,” 
ne yóm kkifuhen, "Kifu." 
Timbow deng kmoen du yóm yó, 
ominen kifu ne bud mwas, tu se 
yóm hol tanay kdaw. 

6,7Ne yó bud udél Dwata, 
monen, “Na sen-gawag dé vom 
él ani wen lewu gónón nó.” 
Tahu se, tódó sgawag yóm él. 
Wen él nó fi laan, ne wen se 


él nó fi ta. 8Yó boluy Dwata 
du yóm gónón sgawag, 
“Longit.” Timbow deng kmoen 
du yóm yó, ominen bud kifu 
ne bud mwas, tu se yóm 
gewuhen kdaw. 

9Ne yó bud udél Dwata, 
monen, “Na gotu senbusung lu 
dé yó kem kdéen él nó laan 
longit ani gfan yóm fi laanen.” 
Tahu se, tódó kéng ulitem du. 
10Yó boluyen yóm mékéng deng 
gfan, “Tonok,” ne yó boluyen 
yóm él deng sbusung, “Mohin.” 
Ne tey hyu kton Dwata du yóm 
deng nmoen yó. 11 Yó bud udél 
Dwata, monen, “Dlimunu ani 
tódó kentihen kay hulu tmowok 
gu lem tonok, kem bnes ne kem 
hulu ne kem koyu. Bé ket hulu 


tmowok sal stólóng kbungu le ne 
eles wen lem le mó bud tmowok. 
Senged se be koyu mungu, sal 
eles mung be bungu le lem le mo 
bud gel tmowok. Ne be vom bud 
gel ktowok le, tódó sulit be yóm 
sana kul gel kmo.” Tahu se, tódó 
kéng ulitem du. 12Tódó sut gu 
lem tonok kentihen tmowok 
talak tonok. Bé ket tmowok, sal 
stólóng lem le mó bud tmowok. 
Ne be vom bud ktowok le, tódó 
sulit bé vom kul gel kmo. Ne tey 
hyu kton Dwata du yóm deng 
dlimunen yó. 13Timbow deng 
kmoen du vom yó, ominen bud 
kifu ne bud mwas, tu se yóm 
getluhen kdaw. 

140min Dwata bud mon du, 
“Dlimunu yó kem mnóng be 

longit mo semtólóng yóm kdaw 
be vom kifu, ne mo gónó miló 
yóm sendaw ne yóm sfalay ne 
vom bulón kmo hulu. 15 Mnóng 
le gu be longit ani hol lemayag 
ete tonok.” Tahu se, tódó kéng 
ulitem du. 16Wen vom lewu 
bong dlimun Dwata mo mnóng. 
Dlimunen kdaw mo hlayagen ke 
kemdaw, ne dlimunen bulón mo 
hlayagen ke kifu. Ne homong 
dlimunen snéen yó kem blotik. 
17Suen be longit yó kem mnóng 
yó mo lemayag ete tonok, 18mó 
mnóng kemdaw ne mó mnóng 
kifu ani wen gónón stólóng yóm 
layag bé yóm kifu. Ne tey hyu 
kton Dwata du yóm deng 
dlimunen yó. 19Timbow deng 
kmoen du vom yó, ominen bud 
kifu ne bud mwas, tu se yóm 
gfaten kdaw. 

20Yó bud udél Dwata, monen, 
"Dlimunu kentihen mowil lem él 
mo nó be yóm él deng bnusungu 
ani hol wen nó lemen. Ne 
dlimunu se kentihen gel móyóng 
te kmawang ani hol wen 
móyóng ta." 21Tahu se, dlimun 
Dwata yó kem klambaden utón 
lembang nó lem mohin dalang se 
yó kem kentihen mowil gel nó 
lem él. Ne yó kem kentihen gel 
móyóng te kmawang, gotu 
dlimun Dwata lu. Ne kdé yó kem 


dlimunen yó, bé yóm bud kból 
le, tódó sulit bé yóm sana kul gel 
kmo. Ne tey hyu kton Dwata du 
yóm deng dlimunen yó. 22Ne 
wen oluhen kul, monen mo kul, 
“Hol ye mból ani hol wen nó 
lem él ne nó lem mohin, ne ani 
hol wen móyóng te kmawang." 
23Timbow deng kmoen du yóm 
yó, ominen bud kifu ne bud 
mwas, tu se yêm glimuhen 
kdaw. 

24Yó bud udél Dwata, monen, 
“Dlimunu tódó lemwót gu bé 
tonok yó kem kentihen kay ógóf 
mo nó talak tonok, kem ógóf mo 
tnomo ne kem ógóf nó lem bnes, 
kewóten bé yó kem lebangen 
kkólen bé yó kem leneken. Ne 
kdé yó kem dlimunu yó, bé yóm 
bud kból le, tódó sulit bé yóm 
sana kul gel kmo.” Ne tahu se, 
tódó kéng ulitem du. 25Duhen 
yó, deng gotu dlimun Dwata 
yóm kdé le, ne be yóm bud kból 
le, tódó sulit bé vom sana kul 
kmo. Ne tey hyu kton Dwata kul. 

26Ne yó bud udél Dwata, 
monen, “Mo te tau dé, ^ heskél te 
lu bélé te mo mkem yó kem 
kentihen mowil lem él, ne yó 
kem kentihen móyóng te 
kmawang, ne yó kem kentihen 
kay ógóf, kem ógóf mo tnomó ne 
kem ógóf nó lem bnes, kewóten 


“ 1:26 Yóm udél Dwata be bérs 26 yó, yóm monen, “Mò te tau dé," gbak ebélé le tlu 
le yóm monen yó koni: Dwata, ne yóm Ngaen, ne yóm Tulusen. 

be yó kem lebangen kkólen bè 
yó kem leneken.” 27Tahu se, 
nmo Dwata tau ne heskélen lu 
béléen. Nmoen logi ne nmoen 
libun. 28Ne wen oluhen kul, 
monen, “Hol ye mból ani tódó 
tfeng klamangen benwu vo kem 
angat lugod ye mó kmamal du. 
Hkemu kuy yó kem kentihen 
mowil lem él, ne yó kem 
kentihen gel móyóng te 
kmawang, ne yó kem kentihen 
ógóf nó talak tonok. 29Blayu kuy 
yó kem kentihen hulu tmowok te 
tonok ne yó kem kentihen bungu 
koyu mò ken ye. 300kóm be yó 
kem ógóf te tonok ne yó kem 
onuk móyóng te kmawang, deng 
tey dé kay bnes dlimunu bélé le 
mo kul ken.” Ne tahu se, kéng 
ulitem du. 310min Dwata bud 
temngel du yó kem kdé deng 
dlimunen yó, ne tey bong hyu 
ktonen kul. Timbow deng kmoen 
du yóm yó, ominen bud kifu ne 
bud mwas, tu se yóm gnemen 
kdaw. 


1Duhen yó, deng gotu 

deng ne kedlimun Dwata 
du yóm longit ne yóm tonok ne 
yó kem kdéen ton ta le. 2Bé vom 
ghituhen kdaw, la buden mo 
nmò Dwata, deng gotu deng ne 
kedlimunen du yóm kentihen. 
3Ne wen oluhen du yóm 
ghituhen kdaw yó, htólóngen mo 
kun, abay se be vom kdaw yó, là 


buden mó nmo, deng gotu deng 
ne kedlimunen du yóm kentihen. 
4Yó se tehe kmo kedlimun 
Dwata du yóm longit ne yóm 
tonok ne yó kem kdéen ton ta le. 


yóm hungul koyu lamang 
boluyen Idin 


Bé vom tehe kedlimun vom 
sana Dwata hol gónó mogot du 
vom longit ne vom tonok, 5laen 
kê du hulu tonem ta vom tonok, 
ne laen se dü lem hulu lemsob 
tahen, abay se la deng hkulón 
Dwata du he, lelen yó he laen se 
dù tau mò hulu. 6Okóm balu 
vom la deng kehkul6n Dwata du, 
wen él tembul gu lem tonok mo 
hméfé du. 

7Be vom tehe kmo Dwata tau, 
wen tonok nwahen, ne nifilen, 
henbalingen tau. Ominen myuf 
lem ilungen yóm nawa mo 
hlowil du, ne tódó mnawa yóm 
tau nifilen yó, ne sen-gengen se 
mowil. 

8Ne wen hungul koyu nmo 
Dwata be yóm benwu boluyen 
Idin be fi dmata kdaw, ne be yó 
gónón hemsú du yóm tau deng 
nifilen. 9Tódó kentihen koyu ali 
tilob mton du, gotu htowok 
Dwata be yó, hlo kem koyu tilob 
kbungu le. Bé hol gónón sóól 
yóm hungul nmoen yó, wen sotu 
koyu mteg bé yó ke gken tau 
bunguhen, tódó hlós mowil. Ne 
wen bud sotu koyu mteg bé yó 


6 Tekang Kbuten 2 


ke gken tau bunguhen, tngónen 
yóm hyu ne tngónen snéen yóm 
sidek. 

10Bé vom hungul Idin yó, wen 
él bong mlel gu lemen mó hméfé 
du. Yóm él yó, fat gónón 
mesgólól bé senbwak yóm 
hungul. 11Yóm tanay lelen, 
boluyen Pisun, mlel etu gu lem 
yóm benwu boluyen Habila. 
(12Be vom benwu yó gónón nó 
yóm blówón laen kó dü bolen, 
ne yóm sotu kay litok koyu ali 
tilob boohen, ne yó kem botu 
tilob ali mebtes.) 13Ne yóm 
gewu lel vom él yó, boluyen 
Gihun, mlel etu gu lem yóm 
benwu boluyen Kus. 14Ne yóm 
getluhen, boluyen Tigris, mlel 
etu fi dmata kdaw yóm benwu 
Asirya. Ne yóm gfat lelen, 
boluyen Yufratis. 

15Ne yó nmó Dwata, suen bé 
yóm hungul Idin yó yóm tau 
nifilen mó mo hulu bé yó ne mo 
mentey du. 16Yó mon Dwata be 
yóm tau nifilen yó, monen, 
“Gbekem mken du nó kihu 
bungu koyu bé nim hungul ni. 
17Tek són yóm koyu mteg 
talaken, ke gkenem bunguhen, 
angat tngónem yóm hyu, ne 
angat tngónem snéen yóm sidek. 
Hol béem ken bunguhen, abay se 
ke gkenem, angati matay bé vom 
kdaw kkenem du.” 

18Yó bud mon Dwata, monen, 
“La hyuhen béléen nim tau nifilu 


ni ke tek sotuhen. Yó hyu, moe 
béléen dumuhen seklóón mo 
tóbóng lówóhen.” 19Tahu se, 
gotu nwit Dwata ebe yóm tau 
nifilen yó yó kem kentihen deng 
tehe dlimunen lemwót be tonok, 
yó kem kentihen ógóf nó te 
tonok ne kentihen onuk móyóng 
te kmawang. Ne hmoen du boluy 
le. Ne yó se buten yóm kwen kul 
mdengen boluy yó kem kdé le. 
20Tahu se, gotu nmo yóm tau 
nifil Dwata yó boluy yó kem 
kentihen onuk móyóng te 
kmawang ne kentihen ógóf nó te 
tonok. Okóm balú sotu bélé le ke 
seklóón béléen mo tóbóng 
lówóhen. 
210min Dwata henga htungó 
yóm tau yó, ne be yóm igoen 
lemnga, tódó dilot Dwata béléen 
sotu tiol lohoken, ne kendel 
hekdimolen yóm ungeden. 
22Tód6 henbaling Dwata libun 
yóm tiol lohoken yó koni, 
ominen mit du ebe yóm logi. 
23Ne yó mon yóm logi yó, 
monen, 
“Ni dii hol dou dumu 
seklóón. 
Dou tiol yóm kun tiol, 
Ne dou unged se yóm kun 
unged. 
Boluyu du libun abay se be 
logi gónón lemwót.” 
24Yó gónóm mon, yóm tau ke 
myehen, gtagaken maen ne 
yéen, ne tódó le setlomin yêm 

kun tuha libun, baling le ssotu 
yóm lewu le. 

25Be vom kdaw yó, tódó 
mógów hlówó yóm logi ne yóm 
libun yó, okóm la kó le myak du. 

yóm lá kimón tau 
1Bè kdé yó kem gel nó lem 
bnes deng dlimun yóm 

sana Dwata hol gónó mogot, ulal 
vom ali hulung smukat bélé le. 
Ne snólók yóm ulal yóm libun, 
monen, “Tahu kó deng mon 
Dwata mò kuy hol bé ye abay 
ken yó kem bungu koyu bé nim 
hungul ni?” 

2Ne yó balaen du yóm libun, 
monen, “Gbek me mken du nó 
kihu kay bungu koyu bé nim 
hungul ni, 3tek són yóm koyu 
mteg bé gónón sóól, là hken 
Dwata du kum bunguhen, balü 
kdü me du, là gmó me du. Ke yó 
nmo me, matay me." 

4Ne bud mon yóm ulal bé 
vom libun, “Bógem, là kóen tahu 
yó, là kô ye nee matay. 5Yó gónó 
Dwata mngali du kuy yóm yó, 
abay se tngónen ke ken ye, angat 
ye mkél béléen, tngón ye yóm 
hyu, ne tngón ye se yóm sidek.” 

6Timbow henklol hnunu yóm 
libun yóm koyu yó, tey minggel 
ktonen du, ne hendemen dó hyu 
mken du bunguhen, lelen 
hemdem du tey hyu ke baling 
temngón. Yó gónón wen nwahen 
be yó kem bunguhen, ne kenen. 


Ominen wen blayen ke tuha 
logihen, ne kenen se kun. 7Uni 
le mken du, tódó wen tngón le, 
ne ton le tódó le hlówó. Yó ne 
sotu kun ma doun koyu fig, 
tenbé le mò dowin le. 

8Nee móyón kifu be yó, tódó 
gungol le vom Dwata hol gónó 
mogot mógów talak yóm hungul, 
ne mom yó nmo le, mom 
henbnos le Dwata lem blóng yó 
kem koyu. 9Okóm tnaba Dwata 
vom logi, monen, “Gónóm nó 
de?" 

10Yó balaen du vom logi yó, 
monen, “Gungolu u se vom 
kkólem bè ni, okóm likoe, 
henbnosu u, abay se tódóe 
hlówó." 

11Ne yó snólók Dwata béléen, 
monen, “Tau du se tmulón du 
kóm yóm tódó kehlówóhem? 
Deng kenem kó yóm bungu koyu 
ngalihu kuy?" 

12Ne yó balaen du yóm logi, 
monen, “Yó sem libun nmoem 
mo dumuhu bemlay du do, ne 
kenu." 

13Ne snólók Dwata yóm libun, 
monen mo du, ^Moen du ke 
nmoem nim ni?" 

Ne yó balaen du yóm libun, 
monen, *Abay kenu dou, yó sem 
ulal fen smukat dou." 


ktafak Dwata kul le Adam ne Ib 


14Ne yó mon Dwata ebé yóm 
ulal, monen, ^Bé nim nmoem ni, 

wen tafaku kóm. Bé kdé yó kem 
ógóf talak tonok, tek són uu 
gembó du nim tafak ni. 
Lenwóten bé nim kdaw ni efet 
kól bé hol sónen, sónmoem mulu 
se kóm, ne sónmoem mken 
kfung bé yóm klawihem mowil. 
15Hlós senfohonu yu yóm libun. 
Yóm kun lugod ne yóm kóm 
lugod, angat sónmo le tendo 
sfohon. Okóm wen bé kun lugod 
yóm libun angat lenunahen 
kuluhem. Ne yóm kóm lugod, 
fen nékéten bé tekeden." 

16Ne yó bud mon Dwata ebe 
vom libun, monen, “Angat 
tennuu yóm ksidek kegnómem 
du bé yóm keblututem, ne angat 
hol hdesu yóm ksut blututem. 
Baluen se ke lómón yó kmoen, là 
kóen skó yóm óyó lówóhem du 
yóm tuha logihem, ne du se 
angat kuluhem." 

17Ne yó udél Dwata ebe yêm 
logi, monen, "Deng nimónem 
udél tuha libunem, ne deng 
kenem yóm bungu koyu ngalihu 
kuy. Lemwót bé nim nmoem ni, 
mung golu béléem klamangen 
tonok. Bé yóm klawihem mowil, 
ke là nahi hol mó nmo, là kó 
wen gónóm ma mo ken ye. 18 
Tendo senflós mget kluonen yóm 
tonok, ne hlós tnowok tahen 
yóm tey bnes semnual. Baluen 
ke lómón ni mó kmoen, wen gel 
huluhem mo ken ye. 19Ke là 
nam na ninget mo hulu, là kói 


gemtob ken. Ni se mó kmoen 
béléem efet bud kbalingem 
tonok, abay se bé tonok tehe 
gónóm gu lemwót. Nifilu u 
lemwót gu bé tonok, ne angati 
bud baling tonok." 

20Ne yó boluy Adam du yóm 
libun yehenen, Ib, abay se du 
yé yó kem kdéen tau mowil te 
tonok. 21Ne wen nes lemwót be 
kulit ógóf nmó Dwata bé Adam 
lewu le Ib mo nes le. 


kehdó Dwata ke Adam ne Ib be 
yóm hungul Idin 


22Ne yó bud mon yóm Dwata 
hol gónó mogot, monen, “Ngem 
yóm tau, deng baling mkél kut, 
deng tngónen yóm hyu, ne deng 
tngónen snéen yóm sidek. Hol là 
hyuhen ke ma bé yóm koyu 
hlowil tau, abay se ke kenen, 
tódó hlós mowil." 23Yó gónóm 
mon, tódó hdó Dwata le Adam bé 
yóm hungul Idin ani nbuten mó 
nmo ta yóm tonok tehe gónón gu 
lemwót. 24Ne wen kem hógówen 
gu bé longit hunungen bé fi 
dmata kdaw yóm hungul yó. Wen 
tey sudeng sú Dwata be yó snéen, 
tendo eles sedlu dilóf bé baken ne 
tendo hilóy lowi ani laen dü tau 
gehloni ebé yóm koyu hlowil tau. 

